మహబూబ్ నగర్ జిల్లా
తెలంగాణలో భౌగోళికంగా మహబూబ్ నగర్ జిల్లా అతి పెద్ద జిల్లా. పాలమూరు అని కూడా పిల్వబడే ఈ జిల్లాలో 1553 రెవెన్యూ గ్రామాలు, 1347 గ్రామ పంచాయతీలు, 64 మండలాలు, 5 రెవెన్యూ డివిజన్లు, 10 పురపాలక సంఘాలు (నగర పంచాయతీలతో కలిపి), 2 లోక్‌సభ నియోజక స్థానాలు, 14 అసెంబ్లీ నియోజక వర్గ స్థానాలు ఉన్నాయి. కృష్ణా మరియు తుంగభద్రలతొ పాటు దిండి, బీమా లాంటి చిన్న నదులు జిల్లాలో ప్రవహిస్తున్నాయి. 7వ నెంబరు జాతీయ రహదారి, సికింద్రాబాదు - ద్రోణాచలం రైల్వే మార్గం ప్రధాన రవాణా సౌకర్యాలు. పంచాయత్‌రాజ్ రహదారులలో మహబూబ్ నగర్ జిల్లా రాష్ట్రంలోనే ప్రథమస్థానంలో ఉంది.
అలాస్కా
అమెరికా సంయుక్త రాష్ట్రాలలో వైశాల్యంలో అలాస్కా అతి పెద్ద రాష్ట్రం. అలాస్కా వైశాల్యం 586, 412 చదరపు మైళ్ళు (1, 518, 800 చదరపు కిలోమీటర్లు) . ఇది దాని తరువాతి అతి పెద్ద రాష్ట్రమైన టెక్సస్ కంటే రెండింతలు పెద్దది. అలాగే 18 స్వతంత్ర ప్రతిపత్తి కలిగిన దేశాలకంటే వైశాల్యంలో పెద్దది. జలభాగంతో చేర్చిన అలాస్కా భూభాగం తరువాతి మూడు అతి పెద్ద రాష్ట్రాలు అయిన టెక్సస్, కాలిఫోర్నియా మరియు మొంటానా ల మొత్తం భూభాగం కంటే అధికంగా ఉంటుంది. అలాగే యు.ఎస్ 22 అతి చిన్న రాష్ట్రాల మొత్త భూభాగం కంటే అధికంగా ఉంటుంది.